તદ ઉપરાંત CBSE, CISCE, સૈનિક સ્કૂલ, એડમિનિસ્ટ્રેશન અને એટોમિક એજ્યુકેશન સોસાયટીના શિક્ષકોને પણ રાષ્ટ્રીય પુરસ્કારથી સન્માનિત કરવામાં આવશે. જેમાં દેશના વિવિધ રાજ્યોમાંથી પુરસ્કાર માટે ખાસ શિક્ષકોની પસંદગી કરવામાં આવતી હોય છે. વિવિધ કેટેગરીમાં 43 સ્પેશિયલ એજ્યુકેશન એવોર્ડ એનાયત કરવામાં આવે છે. આજે ખાસ દિવ્યાંગ શિક્ષકોને પણ વિશેષ પુરસ્કારથી સન્માનિત કરવામા આવશે. કાર્યક્રમનું આયોજન નવી દિલ્હીના વિજ્ઞાન ભવન ખાતે કરવામાં આવ્યુ છે. ભારત સરકારના માનવ સંસાધન વિકાસ મંત્રાલયે એ આ શ્રેષ્ઠ શિક્ષકોની યાદી જાહેર કરી દીધી છે જેમને આ વર્ષે 2016 માટે એવોર્ડ એનાયત કરવામાં આવશે. જે શિક્ષકોને પુરસ્કૃત કરવામાં આલવશે તેમને ઈનામમાં મેડલ અને 50 હજાર રુપિયા આપવામાં આવશે.